Lav et referat af nedenstående tekst:

Tekst:
Mandag morgen blev endnu en af de fire fanger, der lørdag aften flygtede fra arresten i Hjørring, anholdt på en adresse i Hjørring. Dermed er to af de fire flygtede igen under lås og slå. Vagtchef hos Nodjyllands politi, Frank Liltorp, oplyser til TV2/Nord, at det var en anonym henvendelse fra en borger om, at den undvegne opholdt sig på en adresse i Hjørring, der førte til anholdelsen. Og den foregik uden dramatik. Den 25-årige, der sad  i arresten i Hjørring for narkohandel, er atter bag tremmer - men ikke i Hjørring! Søndag formiddag blev den farligste af de fire flygtede fanger anholdt på banegården i Hjørring. Han sad varetægtsfængslet for drabsforsøg. Han sidder nu i arresten i Aalborg. De fire fanger flygtede lørdag aften ved at true en fængselsbetjent og låse ham inde mens en anden fængselsbetjent blev tvunget til at udlevere nøglerne, hvorefter de fire flygtede. To af dem er altså atter anholdt - og de to, der endnu er på fri fod, betegnes af politiet som "almindelige hverdagsforbrydere", der ikke karakteriseres som farlige.

Referat:
25-årig mand, der sad inde for narkohandel, anholdt uden dramatik i Hjørring.